Theodor Vasilescu

Theodor Vasilescu (Dumitru-Theodor Vasilescu; n. 28 octombrie 1932, Bistrița – d. 8 februarie 2024, București) a fost coregraf, expert în dansul românesc și de caracter, cercetător și culegător de folclor și dans tradițional, autor de scenarii și spectacole din sfera creației tradiționale, autor al sistemului de notare grafică a dansului și mișcării. Aria sa de activitate cuprinde realizarea de coregrafii și spectacole din folclorul autohton sau al altor etnii, la ansambluri din România sau din alte țări. O parte importantă a activităților sale a fost predarea dansurilor românești la cursuri și workshopuri sau clase de măiestrie și perfecționare organizate de grupuri și societăți de dansuri din România și din alte țări sau de academii de dans din țară și din străinătate.
La 14 decembrie 1966, lui Theodor Vasilescu i s-a conferit titlul de artist emerit, pentru „realizări deosebite în domeniul artei coregrafice”.
La vârsta de 16 ani, în 1948, Theodor Vasilescu făcea parte din formația coregrafică a Ansamblului Artistic al Tineretului (care tocmai luase ființă). Formarea și antrenamentul dansatorilor erau făcute prin dansul clasic, metodă folosită la toate ansamblurile profesioniste care începeau să apară în acea perioadă (licee de coregrafie nu existau). În acei ani Theodor Vasilescu a realizat, prin studiile de dans clasic, baza educației sale coregrafice, necesară mai tîrziu devenirii sale de coregraf, mulțumită exigenței maestrei Aurelia Săuțeanu, coregrafa ansamblului, elevă și prietenă a celebrei Floria Capsali.
Cerințele repertoriului pentru lucrări inspirate din arta tradițională autohtonă au determinat necesitatea unor deplasări documentare în vetre folclorice din diferite zone ale României, în scopul culegerii de jocuri, costume și informații legate de tradiții și obiceiuri. În calitatea sa de asistent coregraf a fost nelipsit de la aceste culegeri. Pentru Theodor Vasilescu a fost prilejul providențial să cunoască creația tradițională din zone și arii diferite, să întâlnească marea diversitate a jocului românesc, să afle mobilul care generează și perpetuează această artă de care va fi legat și care îl va pasiona toată viața. Din timpul acelor ani ai tinereții, studiul fenomenului dans l-a preocupat în măsura în care a devenit colecționar de folclor coregrafic, căutând, cu timpul, să cuprindă cât mai multe culegeri din arealul jocului românesc.
Până în anul 1958 Theodor Vasilescu a fost dansator și asistent coregraf la Ansamblul Tineretului, azi „Tinerimea Română”, iar performanțele dansatorilor au fost recunoscute atât prin premiile și medaliile obținute la Concursul Internațional al Festivalurilor Mondiale ale Tineretului (Berlin-1951, București -1953, Varșovia-1955, Moscova -1957, Viena -1959) cât și prin succesele spectacolelor și turneelor din țară.
Din 1959 până în 1994, Theodor Vasilescu a fost coregraful și a condus timp de 34 de ani secția de dans a Ansamblului Tineretului, azi Ansamblul „Tinerimea Română” din București.
Din 1964 până în 1994 a condus secția coregrafică a Centrului Național pentru Conservarea și Promovarea Culturii Tradiționale. În această funcție a făcut multiple studii și cercetări de teren, lărgind aria acestora și editând noi culegeri de dansuri și tradiții.
În aceeași perioadă, a colaborat cu renumitele ansambluri profesioniste „Ciocârlia”, „Doina”, „Perinița” unde a pus în scenă tablouri ample și montări coregrafice pretențioase.
Între anii 1977 și 1985 a fost coregraful și a condus secția coregrafică a renumitului Ansamblu Artistic Profesionist "Rapsodia Română". Azi cele mai cunoscute ansambluri profesioniste de folclor: "Junii Sibiului", "Doina Gorjului", "Baladele Deltei", "Mureșul", "Transilvania" au în repertoriul curent spectacole și coregrafii ale lui Theodor Vasilescu.
O parte importantă a activităților sale a fost predarea dansurilor românești la cursuri și workshopuri sau clase de măiestrie și perfecționare organizate de grupuri și societăți de dansuri internaționale din România și din alte țări / continente, sau de academii de dans din țară și din străinătate. A ținut cursuri în Europa (Olanda, Germania, Belgia, Norvegia, Suedia, Finlanda, Elveția, Italia, Spania), în SUA (Stockton Camp, Mainewoods Camp, Mendocino Camp, și la diferite grupuri în California de Sud și de Nord, Alaska, New Mexico, Oregon, Minnesota, Texas, Maine, Massachusetts, Pennsylvania, New Jersey, Florida, Virginia, Ohio, Washington DC, New-York), în Japonia, Canada (Quebec, Ontario, Alberta, Saskatchewan), în Hong-Kong și înTaiwan.
Theodor Vasilescu a realizat coregrafii pentru ansambluri profesioniste de dans din străinătate: "INTERNATIONAAL FOLKLORISTISCH DANSTHEATER" din AMSTERDAM - Olanda, Ansamblul National de Folclor "LES SORTILEGES" din MONTREAL- CANADA, Ansamblul "VINOK" din EDMONTON - CANADA, Asamblul "AMAN" din Los Angeles- SUA, Ansamblul "BUDLET" din Hong-Kong, ca și pentru mai multe alte ansambluri de dans din SUA, Norvegia, Olanda, Germania, Spania. Theodor a realizat mari spectacole internaționale în aer liber ca cel de la " World Folklore Festival" organizat de C.I.O.F.F la "FOLKLORIADA" din Brunssum - Olanda și cel de la Festivitățile Nilului în Sudan.
Fiind solicitat de cunoscuți regizori, Theodor Vasilescu a realizat apreciate colaborări la cunoscute teatre dramatice: Teatrul Național „Ion Luca Caragiale” din București, Teatrul „Ion Creangă” din București și Teatrul „Excelsior” tot din București, „Theatre du gros caillou” din Caen-Franța, Teatrul Nottara și Teatrul de revistă „Ion Vasilescu” din București și Teatrul „Alexandru Davila” din Pitești.
În 1984 și 1985 a fost invitat să facă parte din staful de profesori al „Internationale Sommerakademie des Tanzes” (Academia Internațională de vară a Dansului) de la Koln – Germania pentru a preda studenților cursul său de dans de caracter.
În 1991, la solicitarea Ministerului Învațamântului și Cercetării din Olanda, a făcut parte, ca specilist pentru dansul etnic și de caracter, din Comisia de Evaluare a învațământului coregrafic la Academiile de Dans din Amsterdam, Utrecht, Arnhem, Tilburg și Rotterdam, alături de alți profesori și specialiști din Statele Unite, Anglia, Olanda, cunoscuți pe plan internațional, fiecare în specialitățile clasic, modern-contemporan, expresie, etc,.
A predat mai mulți ani cursul de caracter și dans românesc la secția de coregrafie a Institutului de Teatru și Film din București.
Theodor Vasilescu a fost președintele Asociației Coregrafilor Ansamblurilor Folclorice din România.
Theodor Vasilescu a fost inginer, absolvent al Institutului Politehnic din Galați din 1956, dar a decis în 1964 să continue "full time", ca profesie, dansul și cercetarea folclorului. Cunoștea și vorbea fluent limbile: franceză, engleză, olandeză, germană și rusă.
În 2 februarie 2024, în urma unui accident vascular, a trecut în neființă la București.
„INTERNATIONAAL FOLKLORISTISCH DANSTHEATER” Amsterdam - Olanda
L’ENSEMBLE NATIONAL DE FOLKLORE ,,LES SORTILEGES “ Montreal - Canada
„BUDLET FOLKDANCE ENSEMBLE” - Hong Kong
ANSAMBLUL ACADEMIC DE STAT „JOC” - Chișinău - Republica Moldova
„BALADA” FOLKDANCE ENSEMBLE - Edmonton - Canada
„VINOK” PROFESSIONAL FOLK DANCE ENSEMBLE - Edmonton - Canada
„PHOENIX” FOLKDANCE ENSEMBLE - Apeldoorn - Olanda
„KYTKA” FOLKDANCE ENSEMBLE - Oslo - Norway
„AMAN” FOLK DANCE ENSEMBLE - Los Angeles, California - SUA
LA TEATRUL NAȚIONAL DIN BUCUREȘTI
LA TEATRUL „ION CREANGĂ” DIN BUCUREȘTI,
LA TEATRUL „EXCELSIOR” DIN BUCUREȘTI și
LA „LE THEATRE DU GROS CAILLOU” DIN CAEN - FRANȚA
LA TEATRUL „CONSTANTIN NOTTARA” DIN BUCUREȘTI
LA TEATRUL „ION VASILESCU” DIN BUCUREȘTI
LA TEATRUL „CAROL DAVILLA” DIN PITEȘTI
„ LA PRESSE ” de Montreal
„ Un spectacle eclate grace au choregraphe roumain Theodor Vasilescu”
este titlul articolului apărut în numărul din 8 mai 1993 al ziarului „LA PRESSE ” de Montreal , semnat de Anne – Marie Lecompte, referindu-se la spectacolul ansamblului national „Les Sortileges”.
„ Syncoopnieuws ”, revistă de specialitate – Olanda :
„Theodor Vasilescu : fenomenaal icoon van de volksdans”
este titlul articolului din numărul 75 din 2013 al revistei „Syncoopnieuws”, semnat de Radbout Koop.
„ La gazette de Caen ”- Franța
„ Theodore Vasilescou a realise non seulement la choregraphie, mais „la dramaturgie dansee”, a partir des themes populaires ”scrie în „ La gazette de Caen ”, din 17 februarie 1979, criticul de teatru Maurice Pellet referindu-se la coregrafia spectacolului „Snoave cu măști” pus în scenă de Ion Lucian la „ Le Theatre du Gros-Caillou ”din Caen.
CANADA
Extrase din volumul „LA PASSION se la DANSE” care prezintă istoria și activiatea ansamblului national „Les Sortileges” descrise de Jimmy Di Genova, managerul și fondatorul acestuia :
Pag.175
„ Theodor Vasilescu de Bucarest arriva a Montreal le 15 novembre 1991 pour choregraphier La Rapsodie roumaine de George Enescu, evidemment. Pour la premiere fois de leur histoire, Les Sortileges incluaient dans leur repertoire une danse de caractere. Je fis ainsi la connaissance de celui que je considere comme l’un des grands choregraphes de folklore de notre temps et qui allait etre appele a jouer un rol majeur au sein de notre compagnie”
Pag.198
...il a choregraphie magnifiquement pour nous plusieurs pieces quebecoises dont Le parc Sohmer, des chansons de Gilles Vigneault, une Soiree du hockey ainsi qu’une variante, Septembre 1972, et une Satanee histoire des vieilles forges...
Pag.252-253
„Theodor Vasilescu est l’un des grands specialistes du folklore en Europe et jouit d’une reputation internationale... Il est l’un des rares choregraphes en folklore avec Igor Moiseiev a avoir transcende l’ethnie pour faire du folklore une langage universel...
„ Een kwart eeuw kalere passen”- Olanda
„ Un sfert de secol în pași speciali” (1964-1989) - este titlul articolului omagial, publicat în numărul 2 din 1989 al revistei „Volksdans”, din Amsterdam, sub semnătura coregrafei Therese Laurant. Ea era dansatoare în 1964, pe vremea când Theodor Vasilescu a început colaborarea cu Internationaal Folkloristisch Danstheater din Amsterdam
Revista „ BALET ”- România
„Theodor Vasilescu îmbină în aranjamentele sale scenice rigoarea cercetătorului cu fantezia artistului, cultivând autenticitatea creației populare în forme de măiastră ținută”
Extras din articolul semnat de criticul Dan Brezuleanu în revista BALET Nr. 7 din 1984.
of California, South, Inc.] Arhivat în 19 mai 2011, la Wayback Machine.
Interviuri si articole